**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 10.07.2025, ora 08.00 – 11.07.2025, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 11.07.2025, ora 07.00**

**RÂURI**

**Debitele au fost, în general, în scădere**, exceptând cursurile mijlocii și inferioare ale Someșului, Mureșului, Târnavelor, Timișului, Buzăului, Bistriței, Moldovei, Bârladului și cursurile inferioare ale Crasnei, Barcăului, Crișurilor, Arieșului, Begăi, Bârzavei, Rm. Sărat, Putnei, Trotușului, Sucevei, cursul Siretului și cursul superior al Prutului, unde au fost în creștere prin propagare.

Pe râurile din bazinul Vedei, bazinele mijlocii și inferioare ale Jiului, Argeșului, Ialomiței, bazinul inferior al Oltului, pe cursul mijlociu și inferior al Prutului și pe râurile din Dobrogea, debitele au fost relativ staționare.

Debitele se situează în general la valori sub mediile multianuale lunare, cu coeficienți moduli cuprinși între 30-80%, mai mari (peste 100%) în bazinele superioare ale Turului și Someșului Mare, iar mai mici (sub 30%) pe râurile din bazinele hidrografice: Crasna, Barcău, Crișul Alb, Târnava Mare, Moravița, Suceava, Putna, Rm. Sărat, Buzău, Bârlad, bazinul superior al Timișului, bazinul mijlociu și inferior al Moldovei, pe afluenții Prutului, pe unii afluenți din bazinele Mureșului, Jiului, Oltului, Argeşului, Ialomiței şi pe unii afluenți din bazinul superior al Vedei.

A fost în vigoare **ATENȚIONAREA HIDROLOGICĂ nr 46 din 09.07.2025** până la ora 12:00.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, în scădere**, exceptând cursurile mijlocii și inferioare ale Someșului, Mureșului, Târnavelor, Timișului, Buzăului, și cursurile inferioare ale Begăi, Bârzavei, Rm. Sărat, Putnei, Trotușului, Bistriței, Moldovei, Sucevei, cursul Siretului și cursul superior al Prutului, unde vor fi în creștere prin propagare.

Pe râurile din bazinul Vedei, bazinele mijlocii și inferioare ale Jiului, Argeșului, Ialomiței, bazinul inferior al Oltului, pe cursul mijlociu și inferior al Prutului precum și pe râurile din Dobrogea, debitele vor fi relativ staționare.

Sunt posibile scurgeri importante pe versați, torenți și pâraie, viituri rapide pe râurile mici cu posibile efecte de inundații locale și creșteri semnificative de niveluri și debite pe unele râuri mici din zonele de deal și munte din vestul și centrul țarii datorită precipitațiilor sub formă de aversă, însemnate cantitativ, prognozate.

Nivelurile pe râuri la stațiile hidrometrice se situează sub **COTELE DE ATENȚIE**.

**DUNĂRE**

Debitul la intrarea în țară (secțiunea Baziaș) în intervalul 10 - 11.07.2025 a fost staționar, la valoarea de 2000 m3/s, sub media multianuală a lunii iulie (5350 m3/s).

În aval de Porțile de Fier debitele au fost în creștere pe sectorul Gruia - Corabia și în scădere pe sectorul Tr. Măgurele - Tulcea.

Debitul la intrarea în țară (secțiunea Baziaș) va fi în creștere (2200 m3/s).

În aval de Porțile de Fier debitele vor fi în creștere pe sectorul Gruia – Giurgiu, şi în scădere pe sectorul Oltenița - Tulcea.

**2.** **Situația meteorologică în intervalul 10.07.2025, ora 09.00 – 11.07.2025, ora 06.00**

**ÎN ŢARĂ**

**Administraţia Naţională de Meteorologie (A.N.M.)** a emis în data de 10.07.2025, la ora 10:00, Atenționarea Meteorologică nr. 85, vizând, intensificări ale vântului, cu rafale de 50...70 km/h, conform căreia:

- MESAJ 1: COD GALBEN valabil pentru intervalul 10 iulie, ora 10 – 10 iulie, ora 20, În zona joasă a județelor Alba, Sibiu, Brașov, Covasna și Mehedinți, precum și în județele Dolj, Olt și Teleorman vântul va avea intensificări cu rafale de 50...70 km/h.

Notă: intensificări temporare ale vântului vor fi și în centrul, estul și nord-estul țării, precum și în zona de munte.

Această Atenționare Meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

Către PREFECTURILE JUDEŢELOR: *Alba, Braşov, Covasna, Dolj, Mehedinţi, Olt, Sibiu și Teleorman* (8 prefecturi) - COD GALBEN.

**Valorile de temperatură au crescut semnificativ în vestul țării**, în timp ce în Bărăgan și Podișul Dobrogei regimul termic s-a ponderat apreciabil; raportat la mediile climatologice specifice perioadei, vremea a fost răcoroasă în nord, nord-vest și centru și local în sud-vest și apropiată de normal în restul teritoriului. Cerul a fost mai mult noros în regiunile din vest, centru și nord unde a plouat pe arii relativ extinse; au fost mai ales averse, iar în Crișana și Banat pe spații mici au fost însoțite de descărcări electrice; izolat au fost cantități de apă de peste 10...15 l/mp. În celelalte zone, cerul a fost parțial noros după-amiaza și seara și variabil la senin în restul timpului. Vântul a suflat slab și moderat, cu intensificări în sudul și sud-vestul Olteniei, în nord-estul Moldovei (cu rafale de 50...60 km/h) și pe arii restrânse în Transilvania, Muntenia (cu precădere în sud-vestul regiunii) și Dobrogea (viteze de 40...45 km/h), precum și în zona montană înaltă, dar s-a intensificat pentru timp scurt izolat și în vestul teritoriului, asociat fenomenelor convective. Temperaturile maxime s-au încadrat între 17 grade la Ocna Șugatag, Târgu Lăpuș, Huedin și Întorsura Buzăului și 31 de grade la Mangalia, iar la ora 6 valorile termice erau cuprinse între 9 grade la Petroșani și Curtea de Argeș și 19 grade la Gura Portiței, Constanța și Constanța-dig. Spre dimineață, cu totul izolat s-a format ceață la Timișoara.

*Observație: de ieri dimineață de la ora 6 au fost emise 5 mesaje de atenționare cod galben: 2 emise de către SRPV Timișoara și câte 1 la SRPV Bacău, SRPV Cluj, respectiv SRPV Craiova.*

**LA BUCUREŞTI**

Valorile termice diurne au continuat să scadă și s-au situat în jurul normelor perioadei. Cerul a fost parțial noros după-amiaza și seara și variabil la senin în restul timpului, iar vântul a suflat moderat (trecător cu rafale în jurul a 35 km/h). Temperatura maximă a fost de 29 de grade la Filaret și Afumați și 30 de grade la stația meteo Băneasa; la ora 6 se înregistrau 14 grade la Băneasa, 16 grade la Afumați și 18 grade la Filaret.

**3. Prognoza meteorologică în intervalul 11.07.2025, ora 09.00 – 12.07.2025, ora 09.00**

**ÎN ŢARĂ**

**Valorile termice vor crește ușor în vestul, nordul și centrul țării**, iar în rest nu vor avea variații semnificative. Cerul va fi variabil, cu înnorări mai accentuate după-amiaza și seara când vor fi averse și descărcări electrice în zonele montane și submontane, pe arii restrânse în vest și centru și izolat în celelalte regiuni. Cantitățile de apă vor depăși pe alocuri 15...25 l/mp și vor fi condiții de grindină. Vântul va sufla slab și moderat, cu unele intensificări în vestul Olteniei, sudul Banatului și pe litoral. Temperaturile maxime se vor încadra între 19 și 30 de grade, iar cele minime se vor situa între 8 și 18 grade, mai ridicate pe litoral spre 20...21 de grade. Noaptea, izolat se va forma ceață.

**LA BUCUREŞTI**

Valorile termice vor fi apropiate de cele normale pentru această perioadă. Temperatura maximă se va situa în jurul valorii de 29 de grade, iar cea minimă va fi de 14...16 grade. Cerul va fi variabil, cu înnorări după-amiaza și seara când vor fi averse și descărcări electrice. Vântul va sufla slab și moderat, cu ușoare intensificări în timpul ploilor.

1. ***CALITATEA APELOR***

**ABA Banat informeaza despre o poluare accidentala cu mortalitate piscicola, observata in ziua de, 10.07.2025, ora 19:34, pe raul Bega, in zona portului din loc. Sânmihaiul Român, jud. Timiș. Se va reveni cu informatii suplimentare.**

**ABA Argeș Vedea** informează despre o **poluare accidentală a cursului de apa pârâul Vârtej din localitatea Băbana, județul Argeș, ca urmare a deversării de ape uzate menajere cu ulei mineral de motor sau motorină, cu irizații multicolore, din data de, 10.07.2025, ora 11:30.** S-au deplasat în zona respectiva reprezentanții compartimentelor IBA, GMPRA, LABORATOR pentru a preleva probe.

**Administrația Națională „Apele Române**”, prin Apele Române Mureș monitorizează permanent situația determinată de **depășirea valorilor admise de cloruri în apa râului Târnava Mică**. ***Administrația Națională Apele Române*** revine cu informații despre monitorizarea calitativă a cursurilor de apă: Corund, Târnava Mică, Târnava Mare și Mureș, astfel:

**Râul Corund:** Concentrația clorurilor, pe probele de apă prelevate în amonte confluență cu r.Tva Mică, în data de 10.07.2025 ora 06:00, a scăzut cu 265 mg/l față de valoarea înregistrată în data de 09.07. ora 06:00. Conform măsurătorilor cu frecvență orară, in-situ, în ultimele 24 ore, conductivitatea în secțiunea r. Corund amonte confl r. Tva Mică, a variat între 4590 μS/cm și 12000 μS/cm.

**Calitatea râului Târnava Mică** este, în continuare, influențată de aportul r. Corund, variația fiind pulsatorie. În data de 10.07.2025 ora 06:00, în secțiunea Târnăveni priză, concentrația clorurilor a crescut cu 21 mg/l față de valoarea înregistrată în data de 09.07 ora 06:00. Conform măsurătorilor cu frecvență orară, in situ, în ultimele 24 ore, conductivitatea în secțiunea Tva Mică aval loc Praid, a variat între 1884 μS/cm și 3530 μS/cm.

**Râul Târnava Mare- secțiunea Mihalț:** Conform analizelor efectuate pe probele de apă prelevate, realizate în intervalul 09.07.2025 ora 06:00 și 10.07.2025 ora 06:00, concentrația clorurilor a crescut cu 5 mg/l. Conform măsurătorilor cu frecvență orară, in situ, în ultimele 24 ore, conductivitatea a variat între 1203 μS/cm și 1292 μS/cm.

**Râul Mureș:** Conform analizelor efectuate pe probele de apă prelevate, realizate în intervalul 09.07.2025 ora 06:00 și 10.07.2025 ora 06:00, la indicatorul cloruri, pe râul Mureș se menține variația pulsatorie. În data de 10.07.2025 ora 06:00, în secțiunea Nădlac, concentrația clorurilor a crescut cu 16,5 mg/l, față de valoarea înregistrată în data de 09.07.2025 ora 06:00. Conform măsurătorilor cu frecvență orară, in situ, în ultimele 24 ore, conductivitatea pe râul Mureș în secțiunea Nădlac a variat între 615 μS/cm și 655 μS/cm.

Apele Române Mureș intensifică prelevarea de probe în zonele afectate și va extinde monitorizarea, dacă va fi necesar, până la revenirea parametrilor la valori normale.

1. ***CALITATEA MEDIULUI***
2. **În domeniul aerului**

***Agenţia Naţională pentru Mediu și Arii Protejate*** informează că, informează că, din rezultatele analizelor efectuate în data de: 09.07.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM-CJ Constanța** informează despre **stingerea unui incendiu de vegetatie uscata si gunoi, izbucnit în data de 09.07.2025, ora 08:51, la depozitul necontrolat de deseuri de la marginea localității Băneasa, pe partea stanga a drumului spre localitatea Razoarele. Incendiul s-a manifestat la un depozit necontrolat de deseuri (menajere, reciclabile, gunoi de grajd, deseuri vegetale, deseuri din constructii, anvelope, etc) pe o suprafata totala estimata de aproximativ 600 mp.** Cauza producerii evenimentului este necunoscută. In urma incendiului nu au fost inregistrate victime. ISU Dobrogea a intervenit pentru limitarea si stingerea incendiului cu autospecialele din dotare.

1. **În domeniul solului și vegetației**

***Garda Forestieră Râmnicu Vâlcea*** informează despre producerea, în data de 07.07.2025, ora 12.00, unui **incendiu care a afectat 15,8 ha litiera pe raza OS Drobeta Turnu Severin, zona loc. Oreșova, jud Mehedinti. Incendiul a fost stins in 07.07.2025, la ora 20.00**, prin interventia a 10 silvicultori, 10 pompieri, 2 Agenți de Poliție și a 2 cetateni. Cauza: necunoscută.

**ANMAP - directia judeteana de mediu Constanta și GNM-CJ Constanța**, inf. despre o **poluare accidentala a solului, produsa ca urmare a coroziunii unei conducte de transport hidrocarburi CONPET-SA, 28” Constanta-Baraganu, zona Constanța, din data de 10.07.2025, ora 10:37, fiind afectat un teren pe o suprafata de aproximativ 15 mp**. S-a oprit pomparea, reducerea de presiune in conducta avariata. S-a decopertat conducta si s-a sudat un petic metalic de 100x100 mm. Pamantul contaminat s-a depozitat pe folie de PVC. A fost anuntata societatea specializata, in vederea ecologizarii zonei afectate si aducerea acesteia la starea initiala.

**ANPAM directia judeteana de mediu Dambovita,** a notificat telefonic, la ora 17:30, 10.07.2025, despre izbucnirea unui **incendiu in desfasurare in localitatea Ciocănești. Arde o cantitate de aproximativ 5 tone de deseuri menajere depozitate necorespunzator, impreuna cu vegetatie uscata pe o suprafata de aproximativ 100 mp**. Se lucreaza la stingere.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

Agenția Națională pentru Protecția Mediului (ANPM) precizează referitor la incidentul care a avut loc în data de 14.02.2025, ora 01:20, la Cernobîl, după ce o dronă a lovit învelișul din beton care protejează rămășițele Reactorului 4 al fostei centrale nucleare, din Ucraina, nu reprezintă un pericol pentru România. Se precizează că Rețeaua Națională de Supraveghere a Radioactivității Mediului (RNSRM), aflată în subordinea Ministerului Mediului, Apelor și Pădurilor (MMAP) și coordonată de ANPM, monitorizează permanent evoluția radioactivității mediului la nivel național, iar valorile înregistrate după acest eveniment se situează în limitele obișnuite, specifice acestei perioade.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5.Restricții la captările de apă centralizate**

**Notă: ABA Dobrogea Litoral informează că în conformitate cu prevederile *Planului de restricții și folosire a apelor în perioadele deficitare, pentru B.H. Dunăre 2021-2025,* se aduc la cunoștință următoarele:**

* **Din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere în următoarea perioadă, va începe aplicarea prevederilor *Planului de restricții și folosire a apelor în perioadele deficitare pentru B.H. Dunăre 2021-2025*.**
* **În data de 23.06.2025 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un *debit de 892 mc/s*, respectiv un *nivel = -16 cm;* Conform *Planului de restricții* pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:**
* **debitul de atenție/avertizare Qat = 859.536 mc/s;**
* **debitul necesar pentru satisfacerea cerințelor cantitative QN = 716.28 mc/s;**
* **debitul necesar pentru îndeplinirea condițiilor de calitate QNPCA = 324 mc/s;**
* **Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.**

**Din cauza scăderii semnificative în ultima perioadă a nivelului, respectiv a debitului fluviului Dunărea – Braț Tulcea și Braț Sulina, pe sectorul Tulcea – Partizani - Maliuc – Crișan - Sulina, precum și tendința de scădere pentru următoarea perioadă, se vor aplica prevederile *Planului de restricții și folosire a apelor în perioadele deficitare pentru B.H. Dunăre 2021-2025*;**

* **În data de 25.06.2025 nivelul Dunării, respectiv debitul, a atins valoarea de atenționare/avertizare astfel: în Secțiunea PH Tulcea Mm 32 s-a înregistrat un *nivel de 87 cm*, respectiv un debit de 744 *mc/s;***
* **În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Tulcea – Partizani - Maliuc – Crișan - Sulina, respectiv:**
* **în scop potabil: S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA – P.L. Crișan - P.L. Mila 23, S.C. Aquaserv SA Tulcea - P.L.Sulina;**
* **industrie: S.C. Alum SA Tulcea;**
* **irigații: SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL;**
* **piscicultură: SC Euro Delta Danube - A.P. Maliuc, SC Obretin (Am Obretin 1 ), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.**
* **Din cauza scăderii semnificative în ultima perioadă a nivelului, respectiv a debitului fluviului Dunărea – Braț Măcin, pe sectorul Dăeni – Măcin – Smârdan, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025;**
* **În acest sens, se instituie aplicarea treptelor 1, 2 și 3 de restricții la folosințele care se alimentează cu apă din Dunăre – Braț Măcin, pe sectorul Dăeni – Măcin – Smârdan, respectiv:**
* **în scop potabil: S.A.A.C. Dăeni, Comuna Smârdan;**
* **irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin;**
* **piscicultură: S.C. Piscicola Măcin (Am. Turcoaia).**
* **În acest sens, se instituie faza de atenționare/avertizare la folosințele care se alimentează cu apă din Dunăre, pe sectorul Nufăru – Mahmudia – Murighiol - Sfântu Gheorghe, respectiv:**
* **în scop potabil: SC Aquaserv SA - P.L. Mahmudia, SC Uzina de Apa Sf. Gheorghe;**
* **irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;**
* **În data de 07.07.2025 în Secțiunea Cernavodă s-a înregistrat un *debit de 333 mc/s*, respectiv un *nivel = -143 cm;***

**Conform *Planului de restricții* pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:**

* **debitul de atenție/avertizare Qat = 859.536 mc/s;**
* **debitul necesar pentru satisfacerea cerințelor cantitative QN = 716.28 mc/s;**
* **debitul necesar pentru îndeplinirea condițiilor de calitate QNPCA = 324 mc/s;**
* **În acest sens, se va aplica treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:** 
  + **în scop potabil: S.C. R.A.J.A. S.A. Constanța – Sursa de apă potabilă Cernavodă;**
  + **transport: C.N. A.C.N. Agigea cu alimentare apă din Dunăre;**
  + **industrie: S.C. Sârme și Cabluri S.A. Hârșova;**
  + **irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie**
  + **piscicultură: SC Aquarom Elite Distribution Buc.–Am. pisc. Oltina și SC Danubiu Elite Buc. –Am. pisc. Dunăreni .**

**-piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).**

**ABA Argeș Vedea** informează că începând cu data de 15 iunie 2025, urmare a scăderii accentuate a nivelului în lacul de acumulare Văcărești – r. Dâmboviţa, s-a dispus oprirea centralei hidroelectrice și deschiderea vanei plane priză capitală pentru evacuarea unui debit de 4,5 mc/s. În secțiunea NH Brezoaele, debitul necesar funcționării Stației de tratare Arcuda este suplimentat cu 0,3 mc/s prin derivația Micea Vodă (Ilfov – Dâmbovița).

Sunt retrase din exploatare pentru reparații:

- Stavila nr.2 – Baraj Pitești – r. Argeș;

- Vana segment nr. 3 – Baraj Mihăilești – r. Argeș;

- Clapet nr. 1 + Vana priză capitală nr.1 - Baraj Văcăreşti - r. Dâmboviţa.

**6.Pagube produse datorită fenomenelor hidro-meteorologice periculoase:**

**Notă: CJSU Caraș-Severin** inf. despre pagube produse de fenomene hidrometeorologice periculoase, vânt cu rafale puternice, in data de 08.07.2025, in Mun. Reșița, cale de rulare pod stavilă avariată, fir de contact pod.

**CJSU Galați** inf. despre pagube produse de fenomene hidrometeorologice periculoase, precipitații însemnate cantitativ, scurgeri de pe versanți, fenomenul a încetat, din data de 09.07.2025, in loc. Valea Mărului, 8 km de străzi, 1 km drumuri forestiere. Nu sunt construcții hidrotehnice afectate.

**CJSU Maramureș** inf. despre pagube produse de fenomene hidrometeorologice periculoase, precipitații însemnate cantitativ, scurgeri de pe versanți, fenomenul a încetat, din data de 09.07.2025, in loc. Copalnic Mănăștur, 7,65 km de străzi, 1,1 km drumuri comunale. Nu sunt construcții hidrotehnice afectate.

**CJSU Vaslui** inf. despre pagube produse de fenomene hidrometeorologice periculoase, vânt cu rafale puternice, fenomenul a încetat, din data de 09.07.2025, in loc. Cârja, un acoperiș luat de vânt.

**CJSU Timis** inf. despre pagube produse de fenomene hidrometeorologice periculoase, intensificari de vant cu rafale de peste 100 km/h, fenomenul a încetat, din data de 08.07.2025, in comuna Recaș, 30 acoperisuri de la case distruse, restul de 22 avariate, 10 obiective socio-economice, gradinita, camin cultural, biserica catolica, biserica ortodoxa, biserica penticostală.

**DIRECȚIA COMUNICARE ȘI DIGITALIZARE**